# data[].attributes.headline
Votade polo voso mural favorito...(un dos tres galegos...eh? ;-)

# data[].attributes.subject
Votade polo voso mural favorito...(un dos tres galegos...eh? ;-)

# data[].attributes.body
https://streetartcities.com/awards/2023?fbclid=IwAR1TtQ24Os7P336AGChXYTcYk5kJjS8EDtR99WwO9IgI2IqtifvJ6V6Ul6Y

# data[].attributes.attachment_link.readable_text
O mural 'A dona do esteiro', de Lula Goce, que pode verse na Ramallosa, en Nigrán (comarca de Vigo), compite estes días con outros 50 traballos artísticos na plataforma internacional streetartcities.com para proclamarse o mellor do mundo. A obra da artista baionesa, situada nunha medianeira de 250 metros cadrados entre as rúas Argonautas e Romana Baixa, mostra un rostro feminino adornado con motivos vexetais e mariños, acompañado doutros elementos naturais.

O Concello de Nigrán animou os veciños e veciñas a entraren na web desta plataforma e votar pola obra de Lula Goce, e subliñou que o mural, ademais de supor a "transformación" da zona, tivo unha acollida "incríbel" por parte da cidadanía, de modo que se converteu "nun referente máis" do municipio, segundo o alcalde, Juan González.

Este municipio reúne o maior número de obras de Lula Goce dentro da Galiza. En 2018 pintou a fachada do CEIP Carlos Casares de Vilariño; en 2020, o campo municipal de Condomínguez, en Priegue, e tamén ese ano, un gran mural en Panxón. 'A dona do esteiro' foi contratada en abril de 2023 polo Concello e, precisa a artista, a imaxe pretende trasladar unha mensaxe de defensa do medio ambiente e do estuario do Miñor, e de "orgullo de pertenza e de identidade compartida".

Neste mural, por primeira vez a artista empregou a intelixencia artificial para xerar o rostro da muller retratada, a partir dunha mestura de imaxes de Penélope Cruz e outras caras femininas elixidas aleatoriamente. Con todo, a pintura está dedicada a unha muller moi concreta, Lourdes Goce, nai de Lula, "pola súa tenacidade, forza e capacidade para superar todos os obstáculos que a vida pon".

Lula Goce, licenciada en Belas Artes en Salamanca e máster de creación artística e DEA na Facultade de Belas Artes da UB Barcelona, formou parte de espazos artísticos como Hangar en Poblenou, Caminal ou A Escocesa. O seu traballo como muralista foi recoñecido a nivel internacional e, en próximas datas, traballará nunha pintura nunha adega de Requena, en Mónaco coa Fundación Príncipe Alberto, coa Fundación Celta de Vigo e en Suíza, Detroit, Santiago, Doha ou Mallorca.

Fene

Outro mural situado en Fene (Ferrolterra) compite tamén polo prestixioso galardón. É unha obra do artista Sfhir realizado na primeira edición do Perla Mural Fest, que decorreu en agosto de 2023 para homenaxear a desaparecida Sala Perla e a tradición musical da localidade. A pintura ocupa a superficie dun edificio de nove pisos na rúa da Fraga. A estrutura do edificio forma parte do mural, dado que o artista integrou o pozo de luz do edificio como parte do violoncelo. Desta forma, cando os veciños acenden as luces a pintura cobra vida.

Lugo

Pola súa parte, o mural candidato ao mellor do mundo de Lugo, obra do artista lucense Manuel Pallín Yoe (Yoe 33), xa foi galardoado como o mellor do mes de xuño nunha votación da mesma plataforma. 'Copora', coñecido como 'A Castrexa', representa unha muller da tribo dos coporos. Para a figuración o artista tomou como referencia o museo provincial de Lugo.

Este retrato situado na Rolda da Muralla número 156 non é o único galardoado das rúas lucenses. A primeira edición do premio de 'Street Art Cities' foi no 2021 e foi outorgado a Diego As por un mural de 20 metros de Julio César, situado tamén canda a muralla de Lugo.

# data[].attributes.attachment_link.title
Tres murais galegos compiten por ser o mellor do mundo

# data[].attributes.attachment_link.description
A autora, Lula Goce, empregou a intelixencia artificial para xerar o rostro da muller retratada, partindo dunha mestura de imaxes de Penélope Cruz e outras caras femininas elixidas aleatoriamente.

# data[].attributes.headline
Xa somos Centro modelo de educación patrimonial Ponte... nas Ondas! recoñecido pola Unesco 

# data[].attributes.subject
Xa somos Centro modelo de educación patrimonial Ponte... nas Ondas! recoñecido pola Unesco 

# data[].attributes.attachment_link.description
📣 Unha vintena de centros de toda Galicia incorporan ás súas aulas o modelo de educación patrimonial Ponte... nas Ondas! recoñecido pola Unesco ❤️💙💚🧡

👉 https://www.edu.xunta.gal/portal/node/41979

# data[].attributes.attachment_link.readable_text
Desde o IES Rafael Dieste asumen a coordinación do que pode ser a maior campaña de dinamización lingüística feita antes en Galicia, na que o propio alumnado actúa como técnico de normalización

O que comezou nas clases de galego dun instituto da Coruña como unha experiencia para comprobar os prexuízos lingüísticos espallouse a lume de carozo polo territorio galego e xa son 150 os centros de ensino que forman parte da iniciativa cultural e de dinamización lingüística Aquí tamén se fala.

Desde o IES Rafael Dieste asumen a coordinación do que pode ser a maior campaña de dinamización lingüística feita antes en Galicia, na que o propio alumnado actúa como técnico de normalización.

"A idea comezou na clase de galego o curso pasado, falando dos prexuízos e da perda de falantes e entón xurdiu a campaña", explica Carmen Boquete, alumna de primeiro de Bacharelato no IES Rafael Dieste e membro do equipo de dinamización que coordina toda a iniciativa. "Cada un tiña que repartir como mínimo tres carteis e a resposta foi moi boa. Foi unha experiencia moi curiosa e divertida", lembra.

Un de cada catro concellos galegos xa participa na nova campaña, que comezará a despregarse en xaneiro, á volta das vacacións de Nadal. "Que se quiten as árbores de Nadal que imos os de Aquí tamén se fala", subliña Arcadio González, profesor de Filosofía no Dieste e membro coordinador do equipo que organiza o proxecto.

Nesta campaña a protagonista é a mocidade dos centros de ensino, que colle o temón da normalización lingüística e percorre o territorio armada de ilusión e centos de carteis

Nesta campaña a protagonista é a mocidade dos centros de ensino, sobre todo de secundaria, aínda que tamén hai algúns de primaria que se sumaron. A rapazada colle o temón da normalización lingüística e percorre o territorio armada de ilusión e centos de carteis.

Segundo explica o profesor de Lingua e Literatura galega Alberto Pombo, creador e responsable inicial de toda a campaña xurdida na Coruña, aínda quedan centos de destes pósters do ano pasado pendurados por locais de toda a cidade, mais este curso a iniciativa sobe de nivel. "Nun mes sumáronse 150 centros de toda Galicia. Vai ser unha campaña masiva e cremos que se converterá na maior iniciativa de dinaminación liguística da historia en Galicia", explica Pombo, quen cifra en máis de 10.000 os carteis que se repartirán nas vindeiras semanas, o que supón máis de 10.000 negocios normalizados.

"É unha experiencia incrible e unha forma de conectar coas persoas, co galego e co lugar no que estamos", subliña Juliamny Godoy, alumna de 1° de BAC

"É unha experiencia incrible e unha forma de conectar coas persoas, co galego e co lugar no que estamos", subliña Juliamny Godoy, alumna de 1° de Bacharelato, que chegou o curso pasado da Venezuela.

A campaña quere rachar cos prexuízos que pretenden dar "unha imaxe distorsionada dunha suposta Galiza que non fala galego. Ou de que no mundo da empresa non se utiliza, nin nos barrios, nin nas vilas... E para acabar con estas falacias exercemos como técnicos e técnicas de normalización lingüística", aseguran desde a organización.

Locais comerciais, mais tamén calquera actividade - unha explotación agraria, unha fábrica, un taller, os taxis, o forno do pan, artesáns e artesás- está chamada a formar parte da iniciativa e apoiar así tamén a lingua.

En xeral, a resposta por parte dos locais que reciben a visitan das mozas e mozos é positiva e acceden a colocar o cartel sen problema. Ademais, estes negocios reciben cadansúa mención con foto nas redes sociais do proxecto. "Creo que estamos a romper cos estereotipos de que o galego é só para o rural", explica Darío Regueira, alumno de 1° de Bacharelato no IES Rafael Dieste.

Aquí tamén se canta

Entre as novidades deste ano atópase o proxecto audiovisual "Aquí tamén se canta" , que consistirá na gravación de concertos acústicos de diversos músicos e músicas galegas realizadas polo propio alumnado que integra o equipo de dinamización do IES Rafael Dieste.

A primeira mostra foi a gravación ao vivo en dúas pistas dunha versión acústica do tema "A da misántropa riquiña" de Lucía Aldao, realizada en novembro de 2023 no auditorio do instituto coruñés.

O alumnado do Dieste xa fixera o curso pasado unha ambiciosa playlist con 250 cancións en galego, que se pode escoitar a través da plataforma Spotify. Un dos artífices desta lista foi Oli Rivas, alumno de 2° da ESO, que tamén forma parte do equipo de gravación dos concertos e as entrevistas da campaña.

Desde a organización avisan de que isto apenas vén de comezar e que no proxecto terán cabida colaboracións con empresas e institucións, así como unha sección de entrevistas e outra con breves vídeos realizados por referentes culturais e deportivos animando a usar a lingua galega.

Máis sobre Acontece

Entrevista | María Paz (Coordinadora Galega de ONGD)

Acontece

Falamos con María Paz, presidenta da Coordinadora Galega de ONGD para o Desenvolvemento, sobre a conxelación de fondos decidida pola Xunta, que incumpriu o compromiso de aumento orzamentario para cooperación.

Desde o IES Rafael Dieste asumen a coordinación do que pode ser a maior campaña de dinamización lingüística feita antes en Galicia, na que o propio alumnado actúa como técnico de normalización

Entrevista | María Paz (Coordinadora Galega de ONGD)

Acontece

Falamos con María Paz, presidenta da Coordinadora Galega de ONGD para o Desenvolvemento, sobre a conxelación de fondos decidida pola Xunta, que incumpriu o compromiso de aumento orzamentario para cooperación.

Desde o IES Rafael Dieste asumen a coordinación do que pode ser a maior campaña de dinamización lingüística feita antes en Galicia, na que o propio alumnado actúa como técnico de normalización

# data[].attributes.attachment_link.title
Cando a mocidade asume a dinamización da lingua: 'Aquí tamén se fala' chega a 150 institutos - Praza Pública

# data[].attributes.attachment_link.description
Desde o IES Rafael Dieste asumen a coordinación do que pode ser a maior campaña de dinamización lingüística feita antes en Galicia, na que o propio alumnado actúa como técnico de normalización

# data[].attributes.body
CIBERCARRACHO, -A

# data[].attributes.attachment_link.provider_name
Palabra do Ano 2023 | Portal das Palabras

# data[].attributes.attachment_link.readable_text
Por que promovemos esta idea

A lingua é un espello do que somos, do que queremos ser, do que nos ocupa e preocupa en cada momento a cadaquén, a todos e todas como sociedade. O lugar onde as palabras existen con máis intensidade é a actualidade, ese día a día compartido no que, como tan claro nos queda nestes tempos pandémicos, o público e o privado conflúen. Por iso escoller unha Palabra do Ano significa tomar ao mesmo tempo conciencia do valor da lingua e do que designan as palabras que eliximos e creamos.

Decidir colectivamente cal é a palabra que identifica o ano que remata é tamén un xeito de resumirmos como o vivimos. No bo ou no malo. E mesmo unha maneira de redimírmonos daquilo que se quere deixar atrás. Ou unha forma de agradecer o bo e de buscar acougo. Vós decidides. Vós tendes a palabra.

# data[].attributes.attachment_link.title
Exposición na Biblioteca "Saíndo dos andeis"

# data[].attributes.body
O EDLG xa está no insta! Visitade, seguide e dádelle a gústame!

#edlgfontexeria

# data[].attributes.body
Animádevos a participar! O prazo finaliza o 9 de febreiro